
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ/16741 (1) 


Σύσταση και συγκρότηση Περιφερειακών Γνωμοδοτικών Επιτροπών, 
σύμφωνα με το άρθρο 8 του Ν. 1262/82, όπως ισχύει, στις Διευθύν¬ 
σεις Περιφερειακής Ανάπτυξης Πελοποννήσου και Ιονίων Νησιών 
και καθορισμός της διαδικασίας λειτουργίας τους. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων ενίσχυ¬ 
σης της Οικονομικής και Περιφερειακής Ανάπτυξης της χώρας και τρο¬ 
ποποίηση συναφών διατάξεων», όπως ισχύει και ειδικότερα τις διατά¬ 
ξεις των άρθρων 8 και 25 αυτού. 

2. Τις διατάξεις του Π.Δ. 816/77 «Περί Οργανισμού του Υπουρ¬ 
γείου Συντονισμού» και ειδικότερα το άρθρο 108 αυτού, 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα», 


4. Την απόφαση ΔΙΟΝΟΣΕ/935/26.6.1987 του Πρωθυπουργού 
και του Υπουργού Εθνικής Οικονομίας «Ανάθεση αρμοδιοτήτων στον 
Υφυπουργό Εθνικής Οικονομίας Θεόδωρο Καρατζά». 

5. Το άρθρο 44 του Ν. 1731/87 «Ρυθμίσεις στην άμεση και έμμεση 
φορολογία και άλλες διατάξεις», 

6. Το Ν. 1622/1986 (ΦΕΚ 92/τ.Α/14.7.1986) «Τοπική Αυτο¬ 
διοίκηση - Περιφερειακή Ανάπτυξη και Δημοκρατικός Προγραμματι¬ 
σμός» και ειδικότερα το άρθρο 68 αυτού, 

7. Το Π.Δ. 51/1987 (ΦΕΚ 26/τ.Α/6.3.1987) «Καθορισμός των 
Περιφερειών της χώρας για το σχεδιάσμό, προγραμματισμό και συντο¬ 
νισμό της Περιφερειακής Ανάπτυξης», 

8. Το Π.Δ. 333/1988 (ΦΕΚ 154/τ.Α/13.7.1988) «Αναδιάρ¬ 
θρωση και σύσταση νέων Διευθύνσεων Περιφερειακής Ανάπτυξης του 
Υπουργείου Εθνικής Οικονομίας», 

9. Την απόφαση Γ/4973/16.11.87 του Υπουργού Εθνικής Οικο¬ 
νομίας «εκχώρηση δικαιώματος υπογραφής αποφάσεων υπαγωγής 
επενδύσεων στο Ν. 1262/82 (και τροποποιητικών αυτών) στους Γενι¬ 
κούς Γραμματείς Περιφερειών και στο Διοικητή της Αγροτικής Τράπε¬ 
ζας και αποκέντρωση της εκταμίευσης ιης επιχορήγησης», όπως 
ισχύει, 

10. Την απόφαση Γ/3697/25.2.1988 τΟυ Υπουργείου Εθνικής Οι¬ 
κονομίας, για την «Ανασύσταση και Ανασυγκρότηση Περιφερειακών 
Γνωμοδοτικών Επιτροπών, σύμφωνα με το άρθρο 8 του Ν. 1262/82, 
όπως ισχύει και καθορισμός της διαδικασίας λειτουργίας τους», 

11. Τις υπηρεσιακές ανάγκες, 

12. Τα από 19.1.1988, 9.2.1988, 12.10.1988, 21.10.1988 και 
25.10.1988 έγγραφα των Δ/νσεών Περιφερειακής Ανάπτυξης Πελο¬ 
ποννήσου και Ιονίων Νησιών, αποφασίζουμε: 

Άρθρο 1 

' 1. Συστήνονται στις έδρες των Γενικών Γραμματειών Περιφερειών 
Πελοποννήσου και Ιονίων Νησιών, που συμπίπτουν με τις έδρες των Δ/ 
νσεων Περιφ. Ανάπτυξης στις οποίες έχει εκχωρηθεί από τον Υπουργό 
Εθνικής Οικονομίας με τη Γ/4973/16.11.1987 απόφασή του, όπως 
τροποποιήθηκε, το δικαίωμα υπογραφής αποφάσεων υπαγωγής στο Ν. 
1262/82, όπως ισχύει, επενδύσεων. Περιφερειακές Γνωμοδοτικές 
Επιτροπές, με έργο τον έλεγχο ύπαρξης των προϋποθέσεων για την 
υπαγωγή στις διατάξεις του Ν. 1262/82, όπως τροποποιήθηκε, επεν¬ 
δύσεων ποσού μέχρι 300.000.000 δρχ. η κάθε μία καθώς και την αξιο¬ 
λόγηση αυτών. 

2. Από τις ίδιες Επιτροπές εξετάζονται οι αιτήσεις για αναπροσαρ¬ 
μογή κόστους των παραπάνω επενδύσεων, εφόσον με την αναπροσαρ¬ 
μογή το συνολικό ύψος της επένδυσης δεν υπερβαίνει το ποσό των 
350.000.000 δρχ. 

Άρθρο 2 

Έργο των παραπάνω Επιτροπών είναι επίσης η τροποποίηση όρων 
των παραπάνω εγκριτικών πράξεων. 

Άρθρο 3 

Στις Περιφερειακές Γνωμοδοτικές Επιτροπές μπορούν να μετέχουν - 
μόνο συμβουλευτικά - στις παραπάνω Επιτροπές κατά περίπτωση, και 
Νομάρχες ή έπαρχοι των περιοχών ευθύνης των Γ ενικών Γραμματειών 

Περιφερειών, εφόσον υπάρχουν για εξέταση σοβαρές περιπτώσεις επεν¬ 
δύσεων που αφορούν το Νομό τους ή την επαρχία τους. 

Άρθρο 4 

Τα μέλη (τακτικά και αναπληρωματικά) των Περιφερειακών Γνω- 
μοδοτικών Επιτροπών δεν μπορούν να είναι σύμβουλοι ή να συμμετέ¬ 
χουν στο μετοχικό κεφάλαιο ή τη διοίκηση επιχειρήσεων που έχουν υπα¬ 
χθεί ή έχουν υποβάλει αίτηση για να υπαχθούν στις διατάξεις του Ν. 

. 1262/82, όπως ισχύει. 

Άρθρο 5 

Στις παραπάνω Περιφερειακές Γνωμοδοτικές Επιτροπές προεδρεύει 
ο Γενικός Γραμματέας της Περιφέρειας της έδρας της Δ/νσης Περιφε¬ 
ρειακής Ανάπτυξης Πελοποννήσου και Ιονίων Νησιών, αναπληρούμε- 
νος σε περίπτωση απουσίας ή κωλύματος από το Νομάρχη της έδρας 
του Γενικού Γραμματέα Περιφέρειας. 

Άρθρο 6 

1. Με την ίδια απόφαση του Υπουργού Εθνικής Οικονομίας που ορί¬ 
ζονται τα μέλη των παραπάνω Επιτροπών, ορίζεται ο Γραμματέας, ο 
αναπληρωτής βοηθός Γραμματέας και οι εισηγητές, καθώς και η απο¬ 
ζημίωση του γραμματέα, του αναπληρωτή βοηθού γραμματέα, των ει¬ 
σηγητών και των μελών των παραπάνω Περιφερειακών Γνωμοδοτικών 
Επιτροπών. 

Άρθρο 7 

Συγκροτούνται Περιφερειακές Γνωμοδοτικές Επιτροπές, που προ- 
βλέπονται στις διατάξεις του άρθρου 8 του Ν. 1262/82, όπως τροπο¬ 
ποιήθηκε, στις Γενικές Γραμματείες Περιφερειών Πελοποννήσου και'Ιο- 
νίων Νησιών του Υπουργείου Εθνικής Οικονομίας, των οποίων Πρόε¬ 
δροι, Μέλη και Γραμματείς είναι οι εξής: 

ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΠΕΛΟΠΟΝ¬ 
ΝΗΣΟΥ 

1. ΓΙΩΡΓΟΣ Γ. ΔΡΥΣ, Γενικός Γραμματέας Περιφέρειας Πελοπον¬ 
νήσου, Πρόεδρος με αναπληρωτή το Νομάρχη Αρκαδίας 

2. ΑΝΑΣΤΑΣΙΟΣ ΣΚΟΥΡΑΣ, Δ/ντής της Δ/νσης Περιφερειακής 
Ανάπτυξης Πελοποννήσου, με αναπληρωτή το ΓΙΑΝΝΗ ΠΕΤΡΟ- 
ΓΙΑΝΝΗ, της ίδιας Δ/νσης 

3. ΔΙΟΝΥΣΗΣ ΚΑΛΟΦΩΝΟΣ, Οικονομολόγος, ειδικός επί επενδύ¬ 
σεων 

4. ΙΩΑΝΝΗΣ ΝΙΚΗΤΟΠΟΥΛΟΣ, Εκπρόσωπος της ΤΕΔΚ Αρκα¬ 
δίας, με αναπληρωτή το ΓΕΩΡΓΙΟ ΤΣΑΓΚΟΥΡΗ, επίσης της ΤΕΔΚ 

5. ΒΑΓΓΕΛΗΣ ΜΠΡΟΥΣΚΑΡΗΣ, Εκπρόσωπος του Εργατοϋπαλ- 
ληλικού Κέντρου Αρκαδίας, με αναπληρωτή τον ΠΑΝΑΓΙΩΤΗ ΚΟ- 
ΤΣ1ΡΙΛΟ, του ίδιου Κέντρου 

6. ΚΩΝΣΤΑΝΤΙΝΟΣ ΚΑΖΑΚΟΣ, Εκπρόσωπος της Δ/νσης Γεωρ¬ 
γίας του Νομού Αρκαδίας, με αναπληρωτή τον ΑΘΑΝΑΣΙΟ ΠΟΛΥ- 
ΜΕΝΟΠΟΥΛΟ 

7. ΔΙΟΝΥΣΗΣ ΤΣΑΦΟΣ, Εκπρόσωπος της ΑΤΕ, με αναπληρωτή 
τον ΚΩΝΣΤΑΝΤΙΝΟ ΖΑΡΑΦΕΤΑ, επίσης της ΑΤΕ 

8. ΓΕΩΡΓΙΟΣ ΚΑΤΣΙΝΗΣ, Εκπρόσωπος της Ένωσης Γεωργικών 
Συνεταιρισμών Τρίπολης, με αναπληρωτή το ΓΕΩΡΓΙΟ ΠΑΠΑΔΟ- 
ΠΟΥΛΟ της ίδιας Ένωσης 

9. ΑΝΔΡΕΑΣ ΛΕΝΤΖΟΣ, Εκπρόσωπος του Επαγγελματοβιομηχα- 
νικού Επιμελητηρίου Τρίπολης, με αναπληρωτή το ΝΙΚΟΛΑΟ ΜΑ- 
ΜΑΛΗ 

10. ΣΩΚΡΑΤΗΣ ΜΠΟΥΖΑΛΑΣ, Εκπρόσωπος του Εμποροβιομη- 
χανικού Επιμελητηρίου Τρίπολης με αναπληρωτή το ΒΑΣΙΛΕΙΟ ΚΥ- 
ΡΙΑΚΟΠΟΥΛΟ. 

11. ΒΑΣΙΛΕΙΟΣ · ΜΠΟΥΤΣΙΚΑΣ, Εκπρόσωπος της Εμπορικής 
Τράπεζας Ελλάδας, με αναπληρωτή το ΓΕΩΡΓΙΟ ΜΠΟΖΙΚΑ, της 
ίδιας Τράπεζας. 

12. ΓΕΩΡΓΙΟΣ ΤΣΙΤΟΥΡΑΣ, Εκπρόσωπος της Εθνικής Τράπεζας 
Ελλάδας, με αναπληρωτή τον ΚΟΣΜΑ ΑΡΤΟΠ0ΥΛΟ, της ίδιας Τρά¬ 
πεζας 

13. ΝΙΚΟΣ ΚΑΡΑΜΠΗΣ, Εκπρόσωπος του Οικονομικού Επιμελη¬ 
τηρίου Ελλάδας, με αναπληρωτή τον ΠΑΝΑΓΙΩΤΗ ΚΑΡΚΑΖΗ, του 
ίδιου Επιμελητηρίου 

Γραμματέας της Επιτροπής ορίζεται η ΜΑΡΙΓΟΥΛΑ ΔΕΜΕ- 
ΡΟΥΚΑ, με αναπληρώτρια βοηθό γραμματέα τη ΓΕΩΡΓΙΑ ΜΑ- 
ΝΕΛΛΗ. 

ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΙΟΝΙΩΝ ΝΗ¬ 
ΣΙΩΝ 

1. ΜΑΝΟΣ Δ. ΚΟΚΚΙΝΟΣ, Γενικός Γραμματέας Περιφέρειας Ιο- 


νίων Νησιών, Πρόεδρος με αναπληρωτή το Νομάρχη Κέρκυρας 

2. ΣΠΥΡΟΣ ΔΑΦΝΗΣ, Υπάλληλος με Α βαθμό της Δ/νσης Περιφε¬ 
ρειακής Ανάπτυξης Ιονίων Νησιών, με αναπληρώτρια τη ΣΤΑΜΑ- 
ΤΕΛΛΑ ΣΑΓ1Α, υπάλληλο της ίδιας Δ/νσης 

3. ΘΕΜΗΣ ΛΑΒΡΑΝΟΣ, Οικονομολόγος, ειδικός επί επενδύσεων, 
με αναπληρωτή τον ΚΩΝΣΤΑΝΤΙΝΟ ΧΑΛΙΚΙΑ 

4. ΜΙΧΑΛΗΣ ΒΡΑΔΗΣ, Εκπρόσωπος του ΤΕΕ, με αναπληρωτή 
τον ΑΝΤΩΝΙΟ ΑΣΩΝΙΤΗ, επίσης του ΤΕΕ 

5. ΓΕΩΡΓΙΟΣ ΜΑΧΕΙΜΑΡΗΣ, Εκπρόσωπος της ΤΕΔΚ Κέρκυ¬ 
ρας, με αναπληρωτή το ΜΙΧΑΛΗ ΚΑΡΡΑ, επίσης της ΤΕΔΚ 

6. ΑΛΕΞΑΝΔΡΟΣ ΚΑΤΣΟΥΡΗΣ, Εκπρόσωπος του Εργατικού Κέ¬ 
ντρου, με αναπληρωτή το ΓΙΩΡΓΟ ΚΟΥΛ0ΥΡΗ, του ίδιου Κέντρου 

7. ΣΤΥΛΙΑΝΟΣ ΜΑΚΡΗΣ, Εκπρόσωπος της Δ/νσης Γεωργίας του 
Νομού Κέρκυρας, με αναπληρωτή τον ΙΩΑΝΝΗ ΠΑΝΤΟΠΟΥΛΟ 

8. ΚΩΝ/ΝΟΣ ΛΟΥΜΠΟΣ, Εκπρόσωπος του ΕΟΤ, με αναπληρωτή 
τον ΠΕΤΡΟ ΜΟΥΧΛΙΑΝΙΤΗ 

9. ΝΙΚΟΛΑΟΣ ΤΣΙΛΙΜΠΑΡΗΣ, Εκπρόσωπος της ΑΤΕ, με ανα¬ 
πληρωτή τον ΙΩΑΝΝΗ ΒΕΡΓΗ, επίσης της ΑΤΕ 

10. ΝΙΚΟΛΑΟΣ ΜΥΡΙΛΛΑΣ, Εκπρόσωπος της Ένωσης Γεωργι¬ 
κών Συνεταιρισμών Κέρκυρας, με αναπληρωτή το ΣΤΑΥΡΟ ΒΕ- 
ΔΟΥΡΑ της ίδιας Ένωσης 

11. ΓΕΩΡΓΙΟΣ ΔΕΛΑΠΟΡΤΑΣ, Εκπρόσωπος του πρώην Επαγ¬ 
γελματικού - Βιοτεχνικού Επιμελητηρίου 

12. ΓΙΑΝΝΗΣ ΜΠΑΜΙΧΑΣ, Εκπρόσωπος του πρώην Εμπορικού - 
Βιομηχανικού Επιμελητηρίου, με αναπληρωτή το ΓΕΩΡΓΙΟ ΚΑ- 
ΡΥΔΗ του ίδιου Επιμελητηρίου 

13. ΤΙΜΟΛΕΩΝ ΛΑΔΟΠΟΥΛΟΣ, Εκπρόσωπος της Εμπορικής 
Τράπεζας της Ελλάδος, με αναπληρωτή το ΔΗΜΗΤΡΙΟ ΔΑΦΝΗ, της 
ίδιας Τράπεζας 

14. ΝΙΚΟΛΑΟΣ ΠΟΝΤΙΦΗΞ, Εκπρόσωπος της Εθνικής Τράπεζας 
της Ελλάδος, με αναπληρωτή το ΣΩΚΡΑΤΗ ΕΜΜΑΝΟΥΗΛΙΔΗ της 
ίδιας Τράπεζας 

15. ΔΗΜΗΤΡΗΣ - ΔΗΜΟΣ ΜΑΚΑΤΣΩΡΗΣ, Εκπρόσωπος του 
Οικονομικού Επιμελητηρίου Ελλάδος, με αναπληρωτή το ΔΗΜΗΤΡΙΟ 
ΧΑΡΙΣΗ, του ίδιου Επιμελητηρίου 

Γραμματέας της Επιτροπής ορίζεται ο ΘΩΜΑΣ ΚΑΣΣΟΣ, με ανα- 
πληρώτρια βοηθό γραμματέα την ΕΛΕΝΗ ΜΑΝΔΥΛΑ. 

Άρθρο 8 

Εισηγητές των Επιτροπών ορίζονται οι εκάστοτε αξιολογητές ή χει¬ 
ριστές του εξεταζόμενου θέματος, οι οποίοι μπορούν να αναπληρώνονται 
από άλλους υπαλλήλους της Δ/νσης. 

Άρθρο 9 

1. Οι συνεδριάσεις των Επιτροπών θα γίνονται στα κατά τόπους κα¬ 
ταστήματα των Δ/νσεων Περιφερειακής Ανάπτυξης ή σε άλλο κατά¬ 
στημα που κρίνεται πρόσφορο από τους Προέδρους των Γνωμοδοτικών 
Επιτροπών, μετά από έγγραφη πρόσκληση των μελών τους από τους 
αντίστοιχους Προέδρους μέχρι δέκα (10) φορές το μήνα οποιαδήποτε 
μέρα πέρα από το ωράριο των Δημοσίων Υπηρεσιών. 

2. Οι Επιτροπές γνωμοδοτούν για αιτήσεις που παραπέμπονται από 
τις Υπηρεσίες των Ιδιωτ. Επενδύσεων των Δ/νσεων Περιφερειακής 
Ανάπτυξης, οι οποίες συνοδεύονται από όλα τα σχετικά δικαιολογητικά 
τους και από πλήρη εισηγητικά σημειώματα των Υπηρεσιών. 

3. Από τα θέματα που είναι έτοιμα να εισαχθούν στις Επιτροπές για 
συζήτηση καταρτίζεται η ημερήσια διάταξη, η οποία κοινοποιείται στα 
μέλη μαζί με τα εισηγητικά σημειώματα των Υπηρεσιών, με μέριμνα 
των αντίστοιχων Γραμματέων. 

4. Οι γραμματείς των Επιτροπών θα τηρούν πρακτικά των συζητή¬ 
σεων των θεμάτων κάθε συνεδρίασης. Τα πρακτικά υπογράφονται από 
τον Πρόεδρο και το γραμματέα. Οι γραμματείς θα μεριμνούν για την 
κοινοποίηση των πρακτικών στις αρμόδιες Υπηρεσίες των Ιδιωτ. Επεν¬ 
δύσεων της κάθε Δ/νσης Περιφερειακής Ανάπτυξης για παραπέρα ενέρ¬ 
γειες και έκδοσή των σχετικών αποφάσεων. Μία σειρά επικυρωμένων 
πρακτικών θα τηρείται στο αρχείο των Υπηρεσιών της κάθε Δ/νσης Πε¬ 
ριφερειακής Ανάπτυξης σαν βιβλίο πρακτικών. 

5. Η Γνωμοδοτική Επιτροπή βρίσκεται σε απαρτία όταν είναι παρό- 
ντες ο Πρόεδρος ή ο αναπληρωτής του και τα μισά τουλάχιστον από τα 
υπόλοιπα μέλη της Επιτροπής και αποφασίζει κατά πλειοψηφία. Σε πε¬ 
ρίπτωση ισοψηφίας, υπερισχύει η ψήφος του Προέδρου. 

Άρθρο 10 

Οι αμοιβές των πάσης φύσεως μελών των παραπάνω Γνωμοδοτικών 
Επιτροπών, των εισηγητών και των γραμματέων των Γνωμοδοτικών 

Επιτροπών καθορίζονται σύμφωνα με το άρθρο 8 του Ν. 1810/88 και 
τη με αριθμό 79850/3036/6.9.88 απόφαση του Υπουργού Οικονομι¬ 
κών. 

'Αρθρδ “11 

1. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα της, Κυβερνήσεως. 

Αθήνα, 31 Οκτωβρίου 1988 

ι> ■ 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΑΡΑΤΖΑΣ 
-♦- 

Αριθ. 87931/8724 (2) 

Καθορισμός αριθμού συνεδριάσεων και αμοιβής των μελών της Επιτρο¬ 
πής για την εκπόνηση Σχεδίου Νόμου για τα Φάρμακα. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ & 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 6 του Ν. 1316/1983 
(ΦΕΚ.3/11.1.1983 τ.Α') 

2. Τις διατάξεις του Ν. 1505/1984 (ΦΕΚ 194/3.12.1984 τ.Α') 
και του άρθρου 8 του Ν. 1810/88 (ΦΕΚ 223/5.10.88 τ.Α'). 

3. Την αριθμ. 13208/360 εγκ. 1/28.1.1985 εγκύκλιο του Υπουρ¬ 
γείου Οικονομικών - Γεν. Λογ. του Κράτους και την 82010/3080/ 
εγκ. 3/12.9.88 εγκύκλιο του Υπουργ. Οικονομικών Γ.Λ,Κ. 

4. Την αρ. 0-606/Θ-47/1 ΕΗΔ/17/13.7.1988 απόφαση του 
Διοικητικού Συμβουλίου του Ε.Ο.Φ. 

5. Την αριθμ. 79850/3036/6.9.88 απόφαση του Υπουργού Οικο¬ 
νομικών. 

6. Τα αρ. 20354/δις/8.9.1988 και 24565/13.9.1988 έγγραφα 
του Εθνικού Οργανισμού Φαρμάκων. 

7. Την αρ. 6474/30.6.88 (ΦΕΚ 451 Β) απόφαση του Πρωθυπουρ¬ 
γού και του Υπουργού Οικονομικών «Περί ανάθεσης αρμοδιοτήτων 
στον Υφυπουργό Οικονομικών Ηλ. Παπαηλία», αποφασίζουμε: 

1. Καθορίζουμε από 15 Σεπτεμβρίου 1988 τον αριθμό των συνε¬ 
δριάσεων της Επιτροπής για την εκπόνηση Σχεδίου Νόμου για τα Φάρ¬ 
μακα μέχρι τέσσερις το μήνα. 

2. Η κατά συνεδρίαση αποζημίωση των μελών της ανωτέρω Επιτρο¬ 
πής θα είναι για μεν τους υπαλλήλους του Δημόσιου Τομέα η οριζόμενη 
από το άρθρο 8 παρ. 1 του Ν. 1810/88 υπό τη ρητή προϋπόθεση πραγ- 
ματοποιήσεως της συνεδρίασης της Επιτροπής εκτός των ωρών εργα¬ 
σίας για δε τους ιδιώτες τρεις χιλιάδες (3.000) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ, & ΚΟΙΝ, ΑΣΦ/ΣΕΩΝ 

ΗΛΙΑΣ ΠΑΠΑΗΛΙΑΣ ΓΙΑΝΝΗΣ ΦΛΩΡΟΣ 

- ♦- 

Αριθ, 96730/3592 (3) 

Τροποποίηση της 76345/2483/31.7.87 απόφασης του Υπουργού 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και της παρ. 2 
του άρθρου 8 του Ν. 1266/82. 

2. Την πράξη του Διοικητή της Τ.Ε. αριθμ. 1360/14.9.88 με την 
οποία τροποποιείται η 1113/24.7.87 όμοια και η απόφαση ΕΝΠΘ 
364/4/30.7.87 καθώς και την απόφαση της ΕΝΠΘ 402/7.10.88 με 
την οποία τροποποιείται η 1360/14.9.88 Π.Δ./Τ.Ε. 

3. Την 76345/2483/31.7.87 απόφασή μας σχετικά με την πα¬ 
ροχή αντεγγύησης του Ελληνικού Δημοσίου στην Εθνική Τράπεζα της 
Ελλάδος προς κάλυψη εγγυητικών επιστολών της σε συνάλλαγμα κατ’ 
εντολή της ΕΑΒ-ΑΕ προς κάλυψη γραμματίων εις διαταγήν συνολικής 
αξίας ΙΙδό 6.975.000 εκδόσεως ΕΑΒ Α.Ε. και εις διαταγήν ΕΟΟ- 
ΚΗΕΕϋ ΙΝΤΕΚΝΑΤΙΟΝΑΕ ΑΟ. 

4. Την 55155/27.9.88 επιστολή της Εθνικής Τράπεζας της Ελλά¬ 
δος με την .οποία μας πληροφορεί ότι δεν έγινε χρήση της αντεγγύησης 


που παρασχέθηκε με την παραπάνω απόφασή μας και ζητά την εκ νέου 
αντεγγύησή μας με τη διαφορά ότι θα καλύπτει την πληρωμή δύο γραμ¬ 
ματίων συνολικής αξίας 11.5.0. 4.650.000 (11.5.0. 2.325.000 έκα¬ 
στο) λήξεως 31.3.1989 και 31.1.1990 αντίστοιχα. 

5. Την απόφαση της Γεν. Συνέλευσης της ΕΑΒ της 17.10.88 συνε¬ 
δρίασης και το 82-00/259/23.9.88 έγγραφο της ΕΑΒ Α.Ε. με τα 
οποία ζητάει την παροχή αντεγγύησης του Ελληνικού Δημοσίου για την 
έκδοση δύο εγγυητικών επιστολών αξίας ποσού 5.11.0. 2.325.000 η 
κάθε μία λήξεως 31.3.89 και 31.9.90 αντίστοιχα εις διαταγή ΕΟΟ- 
ΚΗΕΕΟ ΙΝΤΕΚΝΑΤΙΟΝΑΕ Α.Ο., αποφασίζουμε: 

Τροποποιούμε την 76345/2483/31.7.87 απόφασή μας και αντι¬ 
καθιστούμε την παράγραφο 1 του αποφασιστικού της απόφασης αυτής 
ως εξής: 

«Παρέχουμε την αντεγγύηση του Ελληνικού Δημοσίου προς την 
Εθνική Τράπεζα της Ελλάδος για την έκδοση σε συνάλλαγμα δύο εγγυ¬ 
ητικών επιστολών κατ’ εντολή της Ελληνικής Αεροπορικής Βιομηχα¬ 
νίας Α.Ε. (ΕΑΒ Α.Ε.) προς την ΕΟΕΚΗΕΕΠ ΑΙΚΕΚΑΕΤ ΙΝΤΕΚΝΑ- 
ΤΙΟΝΑΕ Α.Ο., ήτοι μιας εγγυητικής επιστολής ποσού 11.5.0. 
2.325.000 λήξεως 30.4.89 και δεύτερης εγγυητικής επιστολής ποσού 
11.5.ϋ. 2.325.000 λήξεως 28.2.90. Οι εγγυητικές αυτές επιστολές · 
καλύπτουν την εμπρόθεσμη πληρωμή από την ΕΑΒ Α.Ε. γραμματίων 
εκδόσεώς της εις διαταγήν της ΕΟΕΚΗΕΕΟ ΑΙΚΟΚΑΕΤ ΙΝΤΕΚΝΑ- 
ΤΙΟΝΑΕ Α.Ο. ισόποσων σε συνάλλαγμα λήξεως αντιστοίχους 31.3.89 
και 31.1.90. Οι εγγυητικές επιστολές θα ισχύουν και υπέρ του εκά- 
στοτε νομίμου κομιστού των γραμματίων εις διαταγήν». 

Κατά τα λοιπά ισχύει η παραπάνω απόφασή μας αριθμ. 76345/ 
2483/31.-7.87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Οκτωβρίου 1988 

Ο ΥΠΟΥΡΓΟΣ · . 

Δ. ΤΣΟΒΟΛΑΣ 

--- 

Αριθ. Φ41/ΟΙΚ.1678 (4) 

Προσαρμογή των συντάξεων του Ταμείου Νομικών στον ισχύοντα βα¬ 
σικό Μισθό του Εφέτη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ 8ι ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθορυ 19 του Ν.Δ. 4114/60 (ΦΕΚ 
164 Α’), όπως αντικαταστάθηκαν με τη διάταξη του άρθρου 6 του Ν. 
1090/80 (ΦΕΚ 263 Α'). 

2. Τις διατάξεις των άρθρων 23, 24, 27 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 Α'), καθώς και τις δια¬ 
τάξεις του Π.Δ. 437/1985 (ΦΕΚ 157 Α'). 

" 3: "Την αριθ. 471/7.7.88 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στους Υφυπουργούς Υγείας, Πρόνοιας και Κοινωνικών 
Ασφαλίσεων» (ΦΕΚ 463/7.7.88 τ.Β’). 

4. Το Π.Δ. 105/1988 «Οργανισμός της Γενικής Γραμματείας Κοι¬ 

νωνικών Ασφαλίσεων Υπουργείου Υγείας, Πρόνοιας και Κοιν. Ασφαλί¬ 
σεων» (ΦΕΚ 46/1988 ΐ.Α'). ' 

5. Τη γνώμη του Δ.Σ. του Ταμείου Νομικών που διατυπώθηκε στην 
3411/21.6.88 συνεδρίασή του. 

6. Την από 18.7.1988 γνώμη της Συντονιστικής Επιτροπής των Δι¬ 
κηγορικών Συλλόγων του Κράτους, αποφασίζουμε: 

«Από 1ης Οκτωβρίου 1988, οι διατάξεις της Φ41/738/2.4.86 
(ΦΕΚ 242/1986 Β') απόφασης του Υπουργού Υγείας, Πρόνοιας και 
Κοινωνικών Ασφαλίσεων «Αναστολή των ποσοστών στον εκάστότε βα¬ 
σικό μισθό του Εφέτη των συνταξιοδοτικών παροχών τού Ταμείου Νο- 
μικών» καταργούνται. 

Από την ίδια παραπάνω ημερομηνία, η σύνταξη που χορηγεί το Τα¬ 
μείο Νομικών στους συνταξιούχους του υπολογίζεται στο βασικό μισθό 
του Εφέτη, με βάση τα ποσοστά που ορίζονται, κατα κατηγορία και 
τάξη, σύμφωνα με τις διατάξεις της παρ. 1 του άρθρου 6 του Ν. 
1090/80 (ΦΕΚ 263 Α'). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Νοεμβρίου ·1988 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ ' 

Αριθ. Γ6α/2279 (5) 

Χορήγηση άδειας άσκησης επαγγέλματος Κοινωνικού Λειτουργού στη 

Μαρίνα Καρβέλη του Πέτρου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2279/2.11.88 έχει χορηγηθεί στη Μαρίνα Καρ- 
βέλη του Πέτρου άδεια άσκησης επαγγέλματος Κοινωνικού Λειτουρ¬ 
γού. 

Αθήνα, 2 Νοεμβρίου 1988 

„ Με εντολή Υπουργού 

Ο Διευθυντής 
X. ΠΑΠΑΔΟΠΟΥΛΟΣ 

- 4 - · 

Αριθ. 1Β/10124 (6)· 

Αύξηση της Κρατικής χορηγίας, για τον οικονομικό χρόνο 1988, στον 
Ειδικό Λογαριασμό της Μαθ. Πρόνοιας του ΥΠΕΠΘ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 1872/42 «ίδρυση οργανισμού Μαθητικής Πρόνοιας». 

2. Το Ν.Δ. 1257/49 «περί υπαγωγής του Οργανισμού μαθητικής 
Πρόνοιας στο ΥΠΕΠΘ». 

3. Το Ν.Δ. 4320/63 «περί κύρωσης της αριθμ. 142/62 ΠΥΣ, αφο- 
ρώσης τον Ειδ. Λογ. της Μαθητικής Πρόνοιας». 

4. Το Π.Δ. 147/15.3.76 «περί Οργανισμού ΚΥ του ΥΠΕΠΘ». 

5. Το Ν. 967/79 «περί ρύθμισης θεμάτων ΚΕΜΕ και προσωπικού 
της ΚΥ του ΥΠΕΠΘ». 

6. Το Α.Ν. 585/68 «περί καθορισμού ύψους κρατικής χορηγίας 
προς Ειδικούς Λογαριασμούς κ.λπ.». 

7. Το αριθμ. 496/74 Ν.Δ. άρθρο 4 «περί λογιστικού ΝΠΔΔ». 

8. Την αριθμ. ΙΒ/451/88 κοινή απόφαση των Υπουργών του 
ΥΠΕΠΘ και Οικονομικών «Καθορισμός της κρατικής χορηγίας Λογ, 
Μαθητικής Πρόνοιας για τον Οικον. χρόνο 1988». 

9. Την αριθμ. 190358/81457/21.9.88 απόφαση του ΓΛΚ-Δ/νση 
1η Προϋπολογισμού «Μεταβολές εκτελούμενου Προϋπολογισμού». 

10. Την αριθμ. 6474/88 ΦΕΚ 4518/30.6.88 κοινή απόφαση των 
Πρωθυπουργού και Υπουργού Οικονομικών «ανάθεση αρμοδιοτήτων 
υπογραφής στον Υφυπουργό κ.λπ.», αποφασίζουμε: 

Αυξάνουμε το χορηγία του Δημοσίου στον Ειδικό Λογαριασμό Μαθη¬ 
τικής Πρόνοιας στην Τράπεζα της Ελλάδας, για τον οικονομικό χρόνο 
1988, κατά τριάντα εκατομμύρια (30.000.000), που ανέρχεται μετά 
την αύξηση αυτή στο ποσό των δραχμών εκατό εκατομμυρίων 
(70.000.000 + 30.000.000 = 100.000.000). 

Η δαπάνη αυτή θα βαρύνει την πίστωση του Προϋπολογισμού του 
ίδιου οικονομικού χρόνου της ΚΥ του ΥΠΕΠΘ (φορέας 19-710 ΚΑΕ 
2349). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

\ ΟΙ ΥΠΟΥΡΓΟΙ 
ΥΦΥΠΟΥΡΓΟΣ \ 

ΟΙΚΟΝΟΜΙΚΟΝ" '-ΕΘΝΙΚΗΣ ΠΑΙΔΕΙΑΣ. 8, ΘΡΗΣΚΕΥΜΑΤΟΝ 

ΗΛΙΑΣ ΠΑΠΑΗΛΙΑΣ ΓΕΩΡΓΙΟΣ ΠΑΠΑΝΔΡΕΟΥ 

-ψ- 

Αριθ. Η/7045· (7) 

Τροποποίηση των άρθρων 23 και 25 της Η/5451/1987 (ΦΕΚ 510 

Β') απόφασης «καθορισμός αριθμών εκτός έδρας για εκτέλεση υπη¬ 
ρεσίας υπαλλήλων αρμοδιότητας του ΥΠΕΠΘ». 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 15 του Ν.Δ. 65/1973 (ΦΕΚ 150 Α'. 

2. Τη Δ17/2/2.4.1974 (ΦΕΚ 2/1975 Β') «περί μεταβιβάσεως 
αρμοδιοτήτων εις τον Υπουργό Προεδρίας της Κυβερνήσεως. 

3. Τη ΔΙΟΔ/Φ.60/1/Α4061/20.3.1984 (ΦΕΚ 155 Β') απόφαση 
«περί μεταφοράς αρμοδιοτήτων του Υπουργού Προεδρίας της Κυβέρνη¬ 
σης στα άλλα Υπουργεία, αποφασίζουμε: 


Οι παράγραφοι 23 και 25 του άρθρου 1 της αριθ. Η/5451/1987 
(ΦΕΚ 510 Β') απόφασης «καθορισμός αριθμού ημερών εκτός έδρας για 
εκτέλεση υπηρεσίας υπαλλήλων αρμοδιότητας του ΥΠΕΠΘ» όπως τρο¬ 
ποποιήθηκαν με την απόφαση Η/560/1988 (ΦΕΚ 84 Β'), αντικαθί¬ 
στανται, αντίστοιχα, ως ακολούθως: 

«23. Κάθε φύσης και βαθμίδας εκπαιδευτικό προσωπικό των Α.Ε.Ι. 
μέχρι τέσσερις (4) ημέρες κάθε μήνα. Ειδικά: α) το κάθε φύσης και βαθ¬ 
μίδας εκπαιδευτικό προσωπικό του Πανεπιστήμιου Αιγαίου μέχρι επτά 
(7) ημέρες κάθε μήνα, β) το διδακτικό προσωπιικό των τμημάτων Γεω- 
λογίας, Αγρονόμων και Τοπογράφων Μηχανικών, Ιστορίας και Αρ¬ 
χαιολογίας, Βιολογίας των τμημάτων της Σχολής Γεωτεχνικών Επι¬ 
στημών των Α.Ε.Ι. και των τμημάτων της Ανωτάτης Γεωπονικής Σχο¬ 
λής Αθηνών που μετακινείται για ερευνητικούς και εκπαιδευτικούς σκο¬ 
πούς, μέχρι σαράντα οκτώ (48) ημέρες συνολικά το χρόνο, χωρίς περιο¬ 
ρισμό στον επιτρεπόμενο κατά μήνα αριθμό ημερών και γ) Ένας επιμε¬ 
λητής και δύο γεωπόνοι της Ανωτάτης Γεωπονικής Σχολής Αθηνών 
μέχρι εκατόν είκοσι (120) ημέρες συνολικά το χρόνο». 

«25. Διοικητικοί υπάλληλοι και ειδικό διοικητικό τεχνικό προσωπικό 
των Α.Ε.Ι. μέχρι τρεις (3) ημέρες για κάθε μήνα. Ειδικά: 

α) όλους τους διοικητικούς υπαλλήλους του Δημοκρίτειου Πανεπι¬ 
στήμιου Θράκης μέχρι έξι (6) ημέρες για κάθε μήνα, β) για όλους τους 
διοικητικούς υπαλλήλους του Πανεπιστημίου Αιγαίου μέχρι επτά (7) 
ημέρες για κάθε μήνα, γ) για τρεις (3) διοικητικούς υπαλήλλους του 
Πανεπιστημίου Κρήτης μέχρι οκτώ (8) ημέρες για κάθε μήνα, δ) για 
ένα (1) διοικητικό υπάλληλο του κλάδου ΠΕ Διοικητικού - Οικονομικού 
και για ένα (1) τεχνικό υπάλληλο του κλάδου ΠΕ Αρχιτεκτόνων του 
Πανεπιστημίου Θεσσαλίας μέχρι δέκα (10) ημέρες για κάθε μήνα και ε) 
για το ειδικό διοικητικό τεχνικό προσωπικό των τμημάτων Ιστορίας και 
Αρχαιολογίας των Α.Ε.Ι., μέχρι σαράντα οκτώ (48) ημέρες συνολικά το 
χρόνο, χωρίς περιορισμό στον επιτρεπόμενο κατά μήνα αριθμό ημε¬ 
ρών». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Οκτωβρίου 1988 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 

-♦- 

Αριθ, Η/7045 (8) 

Ρύθμιση για τη λειτουργία Βρεφοπαιδικού Σταθμού στο Υπουργείο Αι¬ 
γαίου. . 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΙΓΑΙΟΥ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όργανα». 

β. Των άρθρων 12, 18 του Ν. 1483/84 (ΦΕΚ 153/Α/8.10.84) 
«προστασία και διευκόλυνση των εργαζομένων με οικογενειακές υπο¬ 
χρεώσεις. Τροποποιήσεις και βελτιώσεις εργατικών νόμων». 

γ. Των άρθρων 1, 7 και 11 του Π.Δ. 193/88 (ΦΕΚ/Α/6.5.88) 
«Επέκταση διατάξεων Ν. 1483/84 στο δημόσιο, τα Ν.Π.Δ.Δ. και τους 
ΟΤΑ». 

δ. Του Π.Δ. 359/86 (ΦΕΚ 158/Α/10.10.86) «Οργανισμό του Υπ. 
Αιγαίου». 

2. Το γεγονός ότι το σύνολο των οργανικών θέσεων του Υπουργείου 
Αιγαίου είναι εκατόν σαράντα οκτώ (148). 

3. Την επιτακτική και επείγουσα ανάγκη να λειτουργήσει βρεφοπαι- 
δικός σταθμός στο Υπουργείο Αιγαίου για τις ανάγκες των υπαλλήλων 
του, αποφασίζουμε: 

Επεκτείνεται η ισχύς των διατάξεων των άρθρων 5, 8 και 12 του Ν. 
1483/84 για τη λειτουργία βρεφοπαιδικού σταθμού, των υπαλλήλων 
του Υπουργείου Αιγαίου, όταν οι απασχολούμενοι στο ανωτέρω Υπουρ¬ 
γείο με οποιανδήποτε σχέση εργασίας υπερβαίνουν τα 100 άτομα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 25 Οκτωβρίου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΙΓΑΙΟΥ 

ΑΠ. ΚΑΚΛΑΜΑΝΗΣ Π. ΒΑΛΒΗΣ 

Αριθ. Α.Π. οιχ, 47943 (9) 

Όροι λειτουργίας εγκαταστάσεων απολίπανσης επιφανειών που λει¬ 
τουργούν σε καταστήματα επιφανειακής επεξεργασίας μετάλλων 
στην ευρύτερη περιοχή της Αθήνας. 

ΟΙ ΥΠΟΥΡΓΟΙ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ ΚΑΙ 
ΒΙΟΜ/ΝΙΑΣ, ΕΝΕΡΓΕΙΑΣ ΚΑΙ ΤΕΧΝ/ΓΙΑΣ 

Έχοντας υπόψη: 

. .«1. Τις διατάξεις: 

α) Του άρθρου 8, παρ. 1 και 2 περίπτωση α’ του Ν. 1650/1986: 
«Για την προστασία του περιβάλλοντος» (ΦΕΚ 160/Α). 

β) Της με αριθ. 59388/3363 Κοινής Υπουργικής Απόφασης: «Τρό¬ 
πος, όργανα και διαδικασία επιβολής και είσπραξης των διοικητικών 
προστίμων του άρθρου 30 του Ν. 1650/1986 (ΦΕΚ 638/Β/88). 

γ) Της αριθ. Τ1321/25.9.87 απόφασης του Πρωθυπουργού: «Κα¬ 
θορισμός αρμοδιοτήτων του Αναπληρωτή Υπουργού Βιομηχανίας, 
Ενέργειας και Τεχνολογίας Κ. Παπαναγιώτου». 

2. Την ανάγκη μείωσης των εκπομπών των ατμοσφαιρικών ρύπων 
στην ευρύτερη περιοχή της Αθήνας, αποφασίζουμε: 

Άρθρο 1 

Για τους σκοπούς της απόφασης αυτής: α) ευρύτερη περιοχή της 
Αθήνας είναι η περιοχή της περιφέρειας Αττικής εκτός από τα Κύθηρα, 
β) κατάστημα επιφανειακής επεξεργασίας μετάλλων θεωρείται κάθε 
βιομηχανία, βιοτεχνία ή επαγγελματικό εργαστήριο που διατηρεί σε 
λειτουργία εγκαταστάσεις επεξεργασίας μετάλλων (όπως επιμεταλλώ¬ 
σεις, ηλεκτρολυτικές οξειδώσεις, φοσφατώσεις, επιφανειακές βαφές 
κ.λπ.). 

Εγκατάσταση απολίπανσης θεωρείται εξάλλου κάθε σύστημα που 
χρησιμοποιείται για τον καθαρισμό των μεταλλικών επιφανειών από 
ελαιώδους υφής ουσίες. 

Άρθρο 2 

Στις εγκαταστάσεις απολίπανσης που λειτουργούν στα καταστήματα 
επιφανειακής επεξεργασίας μετάλλων, σύμφωνα με όσα ορίζονται στο 
προηγούμενο άρθρο 1, και στις οποίες χρησιμοποιείται οργανικός δια¬ 
λύτης για τον καθαρισμό των μεταλλικών επιφανειών, καθιερώνονται 
τα εξής: 

α) Εφόσον ο χρησιμοποιούμενος διαλύτης είναι τριχλωροαιθυλένιο, 
απαγορεύεται, από την έναρξη ισχύος της απόφασης αυτής, η χρήση αυ¬ 
τού λόγω της παρουσιαζόμενης φωτοχημικής δραστικότητάς του. Αντ’ 
αυτού καθιερώνεται η χρήση του τριχλωροαιθανίου 1,1,1. Κατ’ εξαί¬ 
ρεση, επιτρέπεται η χρήση τριχλωροαιθυλενίου, εφόσον οι εκπομπές του 
από τις δεξαμενές απολίπανσης δεσμεύονται τουλάχιστον κατά 90%, 
μέσω κατάλληλου συστήματος κατακράτησης των ατμών του. 

β) Εφόσον χρησιμοποιούνται δεξαμενές απολίπανσης που περιέχουν 
θερμαινόμενο λουτρό οργανικού διαλύτη, επιβάλλεται να έχουν τον κα¬ 
τάλληλο σχεδίασμά ώστε να μειώνονται, κατά το δυνατόν, οι εκπομπές 
του διαλύτη προς τον περιβάλλοντα χώρο. 

Προς τούτο ενδείκνυται να ακολουθούνται οι πιο κάτω γενικές προ¬ 
διαγραφές σχεδιασμού των δεξαμενών αυτών: 

βΐ) Η δεξαμενή να είναι εφοδιασμένη περιμετρικά με σερπαντίνα ή 
μανδύα νερού ψύξης ή κατάλληλου ψυκτικού υγρού (ζώνη ψύξης). Στην 
περίπτωση αυτή, η ζώνη ψύξης πρέπει να βρίσκεται πάνω από το χώρο 
του θερμαινόμενου υγρού διαλύτη (ζώνη υγρού) και πάνω από το χώρο 
ατμών του διαλύτη (ζώνη ατμών). 

β2) Η ψυκτική ικανότητα της σερπαντίνας ή του μανδύα ψύξης να εί¬ 
ναι τουλάχιστον διπλάσια του ψυκτικού φορτίου που απαιτείται για συ¬ 
μπύκνωση των ατμών του διαλύτη. 

β3) Η δεξαμενή να είναι εφοδιασμένη με θερμοστάτη ελέγχου της 
θερμοκρασίας του υγρού διαλύτη, ώστε να διακόπτεται η θέρμανση του 
διαλύτη όταν η θερμοκρασία του υπερβαίνει κατά 30% το σημείο ζέσης 
του διαλύτη (υπερθέρμανση του διαλύτη). 

β4) Η οριζόντια εγκάρσια διατομή της ανοιχτής επιφάνειας της δεξα¬ 
μενής να είναι τουλάχιστον διπλάσια της οριζόντιας εγκάρσιας διατομής 
του προς επεξεργασία φορτίου των μεταλλικών αΛικειμένων. 

β5) Η κατακόρυφη απόσταση μεταξύ του ανώτερου ορίου της ζώνης 
ψύξης και των χειλέων της δεξαμενής να είναι τουλάχιστον ίση με το 
75% του πλάτους της δεξαμενής. Πάντως η απόσταση αυτή δεν χρειά¬ 
ζεται να είναι μεγαλύτερη των 120 εκατοστών του μέτρου. 

β6) Το βάθος της δεξαμενής κάτω από το ανώτερο όριο της ζώνης 
ατμών να είναι αρκετό, ώστε να επιτρέπει την πλήρη εμβάπτιση του 
προς επεξεργασία φορτίου μεταλλικών αντικειμένων τόσο στη ζώνη 


ατμών όσο και στη ζώνη υγρού. 

β7) Η ανοιχτή επιφάνεια της δεξαμενής να κλείνεται με κατάλληλα 
καλύμματα όταν η δεξαμενή δεν χρησιμοποιείται. 

β8) Για την αποφυγή διάχυσης ατμών διαλύτη στον εργασιακό χώρο ' 
συνιστάται η εφαρμογή στομίων αναρρόφησης του μίγματος αέρα - 
ατμών διαλύτη κατά μήκος των δύο μεγαλυτέρων χειλέων της ανοι¬ 
χτής επιφάνειας της δεξαμενής, εφ’ όσον η ανοιχτή αυτή επιφάνεια είναι 
μεγαλύτερη του 1 τ. μέτρου (ηο 2 ) ή εφ’ όσον είναι μεταξύ 0,5 και 1 τετ. 
μέτρου (ιη 2 ) και ο χώρος στον οποίο είναι εγκατεστημένη η δεξαμενή εί¬ 
ναι μικρότερος των 300 κυβικών μέτρων (γπ 3 ). 

Τα στόμια αναρρόφησης να συνδέονται, μέσω κοινού απαγωγού, με 
κατάλληλο ανεμιστήρα για την αναρρόφηση του μίγματος αέρα ατμών. 
Ο ρυθμός αναρρόφησης του μείγματος αυτού συνιστάται να είναι μεταξύ 
15-20 κυβ. μ. ανά λεπτό και τετραγωνικό μέτρο ανοιχτής επιφάνειας 
της δεξαμενής (π^/πύη/πι 2 ). Η ταχύτητα οιναρρόφησης στην είσοδο 
στομίων αναρρόφησης συνιστάται να είναι 150-350 μέτρα ανά λεπτό 
(πι/πιίη). 

Άρθρο 3 

Ο έλεγχος της εφαρμογής των όρων λειτουργίας των εγκαταστά¬ 
σεων που αφορά η απόφαση αυτή γίνεται σύμφωνα με τις διατάξεις του 
άρθρου 6, παρ. 1, 2 και 3 του Ν. 1650/1986. 

Άρθρο 4 

Οι παραβάτες των διατάξεων της απόφασης αυτής υπόκεινται στις 
κυρώσεις των άρθρων 28, 29 και 30 του Ν. 1650/1986. 

Άρθρο 5 

Κάθε διάταξη που έρχεται σε αντίθεση με τα οριζόμενα στην παρούσα 
απόφαση ή ανάγεται σε θέματα που ρυθμίζονται από την απόφαση αυτή 
καταργείται. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνησεως και ισχύει μόνο για την ευρύτερη περιοχή 
της Αθήνας. 

Αθήνα, 2 Νοεμβρίου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΕΡ.. ΧΩΡΟΤ & ΔΗΜ. ΕΡΓΩΝ ΒΙΟΜΗΧ., ΕΝΕΡΓ. & ΤΕΧ/ΓΙΑΣ 

ΕΥΑΓΓΕΛΟΣ ΚΟΥΛΟΥΜΠΗΣ Κ. ΠΑΠΑΝΑΓΙΩΤΟΥ 

Αριθ. οιχ, 47942 (10) 

Μείωση εκπομπών καύσης μέσω μέτρων εξοικονόμησης καυσίμου σε 
βαφεία - φινιριστήρια υφανσίμων της ευρύτερης περιοχής της Αθή- 
νας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του άρθρου 8, παρ. 1 και 2 περίπτωση α’ του Ν. 1650/1986 
«Για την προστασία του περιβάλλοντος» (ΦΕΚ 160/Α). 

β) Της με αριθ. 59388/3363 Κοινής Υπουργικής Απόφασης: «Τρό¬ 
πος, όργανα και διαδικασία επιβολής και είσπραξης των διοικητικών 
προστίμων του άρθρου 30 του Ν. 1650/1986» (ΦΕΚ 638/Β/88). 

γ) Της με αριθ. Υ1321/25.9.87 απόφασης του Πρωθυπουργού: 
«Καθορισμός αρμοδιοτήτων του Αναπληρωτή Υπουργού Βιομηχανίας 
Ενέργειας και Τεχνολογίας Κ. Παπαναγιώτου». 

2. Την ανάγκη μείωσης των εκπομπών των ατμοσφαιρικών ρύπων 
στην ευρύτερη περιοχή Αθήνας. 

3. Τη δυνατότητα μείωσης των εκπομπών καύσης από τα βαφεία - 
φινιριστήρια υφανσίμων, μέσω παράλληλης μείωσης της κατανάλωσης 
καυσίμου, η οποία μπορεί να προκύψει από την εφαρμογή μέτρων εξοι¬ 
κονόμησης ενέργειας, αποφασίζουμε: 

Άρθρο 1 

Για τους σκοπούς της απόφασης αυτής: α) ευρύτερη περιοχή της 
Αθήνας είναι η περιοχή του νομού Αττικής εκτός από τα Κύθηρα, β) βα¬ 
φείο - φινιριστήριο υφανσίμων θεωρείται κάθε βιομηχανία ή βιοτεχνία 
που διατηρεί σε λειτουργία εγκαταστάσεις υγρών ή στεγνών επεξεργα- 

αιών υφανσϊμων πρώτων ή ενδιαμέσων υλών ή ετοίμων προϊόντων 
κλωστοϋφαντουργίας και έχει ετήσια κατανάλωση υγρών καύσιμων με¬ 
γαλύτερη των 300 τόνων. 

Άρθρο 2 

Στα βαφεία - φινιριστήρια υφανσϊμων, όπως αυτά ορίζονται στο άρ¬ 
θρο 1, καθιερώνεται τα εξής: 

1. Απαγορεύεται η απόρριψη υγρών αποβλήτων με θερμοκρασία με¬ 
γαλύτερη των 40° 0. Η θερμοκρασία αυτή μετρείται αμέσως μετά την 
έξοδο των αποβλήτων από τα μηχανήματα υγρών επεξεργασιών από τα 
οποία προέρχονται. 

Εφ’ όσον τα προκύπτοντα υγρά απόβλητα έχουν θερμοκρασία μεγα¬ 
λύτερη από το οριζόμενο πιο πάνω όριο, η θερμοκρασία αυτή πρέπει να 
προσαρμόζεται στο όριο των 40° 0 μέσω παράλληλης ανάκτησης της 
υπερβάλλουσας θερμότητας των αποβλήτων. 

Προς τούτο επιβάλλεται η εγκατάσταση και λειτουργία κατάλληλων 
εναλλακτών θερμότητας, ώστε να επιτυγχάνεται η τεχνικοοικονομικά 
άριστη και πρακτικά εφικτή ανάκτηση της θερμότητας των αποβλήτων, 
με σκοπό την αξιοποίηση της θερμότητας αυτής για προθέρμανση του 
νερού που χρησιμοποιείται για τροφοδοσία των θερμών λουτρών των 
υγρών επεξεργασιών. 

2. Απαγορεύεται η απόρριψη του αέρα των στεγνωτηρίων και εγκα¬ 
ταστάσεων θερμικής σταθεροποίησης υφασμάτων (ράμες) με θερμοκρα¬ 
σία μεγαλύτερη των 70°, όπου τούτο είναι πρακτικά εφικτό. Η θερμο¬ 
κρασία αυτή αναφέρεται στο σημείο εξόδου του αέρα από το στεγνωτή¬ 
ριο ή τη ράμα από την οποία προέρχεται. 

Εφόσον ο αποβαλλόμενος από τα στεγνωτήρια ή τις ράμες αέρας έχει 
θερμοκρασία μεγαλύτερη από το πιο πάνω όριο, η θερμοκρασία αυτή 
πρέπει ομοίως να προσαρμόζεται στο όριο των 70° Κελσίου μέσω πα¬ 
ράλληλης ανάκτησης της υπερβάλλουσας θερμότητας του αποβαλλόμε¬ 
νου αέρα. 

Προς τούτο επιβάλλεται η εγκατάσταση και λειτουργία κατάλληλων 
εναλλακτών θερμότητας τύπου αέρα - αέρα, ώστε να επιτυγχάνεται η 
τεχνικοοικονομικά άριστη και πρακτικά εφικτή ανάκτηση θερμότητας 
του αποβαλλόμενου αέρα από τα στεγνωτήρια ή τις ράμες με σκοπό την 
αξιοποίηση της θερμότητας αυτής για προθέρμανση του αέρα τροφοδό¬ 
τησης των στεγνωτηρίων ή ραμών. 

3. Η θερμοκρασία των μη μονωμένων θερμών επιφανειών δεν επι¬ 
τρέπεται κατ’ αρχήν να υπερβαίνει τους 45° (λ 

Σε κάθε περίπτωση που σημειώνεται υπέρβαση της θερμοκρασίας 
αυτής, επιβάλλεται, όπου είναι πρακτικά εφικτό, η τοποθέτηση κατάλ¬ 
ληλης μόνωσης, ώστε η μετά τη μόνωση θερμοκρασία να μην υπερβαί¬ 
νει τους 45° 0. 

4. Στις περιπτώσεις επεξεργασιών όπου η πρόσδοση της απαιτούμε - 
νης θερμότητας δεν γίνεται με χρήση γυμνού ατμού αλλά με δίκτυο που 
περιλαμβάνει επιστροφές ατμού, επιβάλλεται η πλήρης συλλογή των 
συμπυκνωμάτων ατμού και του ατμού εκτόνωσης σε κατάλληλο δοχείο 
συλλογής και η επαναχρησιμοποίησή τους ως νερού τροφοδοσίας του 
συστήματος ατμοπαραγωγής. 

5. Όσον αφορά τη λειτουργία του συστήματος καύσης και ατμοπα¬ 
ραγωγής και τα επιτρεπόμενα όρια ποιότητας των καυσαερίων ισχύουν 
τα οριζόμενα στην Υπουργική Απόφαση 41385/1985 {ΦΕΚ 693/Β/ 
19.11.1985). 

, 6. Η εφαρμογή των κατά τις παραγράφους 1, 2, 3 και 4 μέτρων 
εξοικονόμησης ενέργειας γίνεται βάσει σχετικής τεχνικοοικονομικής με¬ 
λέτης υπογεγραμμένης από επιστήμονα, ειδικότητας Μηχανολόγου - 
Μηχανικού ή Ηλεκτρολόγου - Μηχανικού ή Μηχανολόγου - Ηλεκτρο¬ 
λόγου Μηχανικού ή Ναυπηγού Μηχανικού ή Χημικού Μηχανικού ή 
Μηχανικού Μεταλλείων ή Μεταλλουργού Μηχανικού ή Χημικού, δι¬ 
πλωματούχων ή πτυχιούχων Ανώτατης Σχολής ή πτυχιούχο άλλης 
σχολής τριτοβάθμιας εκπαίδευσης με κατάλληλη ειδίκευση ή εμπειρία. 
Η μελέτη αυτή υποβάλλεται μέσα σε ένα μήνα από την έναρξη ισχύος 
της παρούσας απόφασης, από το συγκεκριμένο κάθε φορά βαφείο - φινι- 
ριστήριο στη Δ/νση Ελέγχου Ατμοσφαιρικής Ρύπανσης και θορύβου του 
Υπουργείου Περιβάλλοντος, Χωροταξίας και Δημοσίων Έργων και οι 
όροι της εκτελούνται εφ’ όσον η εν λόγω μελέτη εγκριθεί από την παρα- 
πάνωω Διεύθυνση, σύμφωνα με όσα ορίζονται στο άρθρο 3. 

Η παραπάνω τεχνικοοικονομική μελέτη υποβάλλεται σε- τρία (3) 
αντίγραφα χαρτοσημασμένα και περιλαμβάνει: 

α) Θερμικό ισοζύγιο για κάθε βασικό προϊόν και για κάθε φάση επε¬ 
ξεργασίας του προϊόντος αυτού (όπως πρόπλυση - λεύκανση - βαφή - φι- 
νίρισμα - στέγνωμα - άτμιση κ.λπ.). Με βάση το θερμικό ισοζύγιο πρέ¬ 
πει να υπολογίζεται το θερμικό περιεχόμενο των υγρών αποβλήτων του 
αέρα ξήρανσης και των συμπυκνωμάτων ατμού καθώς και οι διάφορες 


θερμικές απώλειες. Επίσης με βάση το ισοζύγιο αυτό πρέπει να διαμορ¬ 
φώνεται ενεργειακό κοστολόγιο ανά φάση επεξεργασίας και συνολικά. 

β) Τεκμηριωμένες προτάσεις για συγκεκριμένες λύσεις με τις οποίες 
επιτυγχάνονται τα μέτρα εξοικονόμησης ενέργειας που αναφέρονται 
στις παρ. 1, 2, 3 και 4 του άρθρου αυτού, καθώς και τα άλλα ενδεχομέ¬ 
νως σχετικά μέτρα που επιθυμεί να εφαρμόσει το βαφείο - φινιριστήριο 
που αφορά η μελέτη, ή τεκμηρίωση των λόγων για τους οποίους δεν εί¬ 
ναι ενδεχομένως πρακτικά εφικτή η εφαρμογή των προαναφερόμενων 
μέτρων. Οι παραπάνω προτάσεις πρέπει να συνοδεύονται από εκτίμηση 
του κόστους επένδυσης, της αναμενόμενης μείωσης στην κατανάλωση 
καυσίμου και των αναμενόμενων οικονομικών ωφελημάτων που προκύ¬ 
πτουν από την εφαρμογή κάθε μέτρου χωριστά και από το σύνολο των 
μέτρων. 

γ) Σχέδια όπου να αποτυπώνονται λεπτομερώς και με διαφορετικό 
χρωματισμό τα δίκτυα ατμού, συμπυκνωμάτων, νερού τροφοδοσίας, 
υγρών αποβλήτων καθώς και οι ροές του αέρα προς και από τα στεγνω¬ 
τήρια. Τα σχέδια αυτά πρέπει να είναι διαθέσιμα σε κάθε σχετικό 
έλεγχο. 

7. Επιβάλλεται η διακριτική σήμανση των δικτύων ατμού, συμπυ¬ 
κνωμάτων, νερού τροφοδοσίας και υγρών αποβλήτων με βάση τα σχέ¬ 
δια που αναφέρονται στην παρ. 6, εδάφιο γ του άρθρου αυτού, ώστε να 
είναι ευχερής η παρακολούθησή τους κατά τη διενέργεια σχετικού ελέγ- 
χου. 

Άρθρο 3 

Για τον έλεγχο της πληρότητας και ορθότητας της μελέτης της πα¬ 
ραγράφου 6 του άρθρου 2, συνιστάται τριμελής γνωμοδοτική επιτροπή 
η οποία απαρτίζεται από υπαλλήλους του Υπουργείου Περιβάλλοντος, 
Χωροταξίας και Δημοσίων Έργων και του Υπουργείου Βιομηχανίας, 
Ενέργειας και Τεχνολογίας, ειδικότητας Μηχανολόγου Μηχανικού ή 
Μηχανολόγου - Ηλεκτρολόγου Μηχανικού ή Χημικού Μηχανικού ή 
Χημικού, διπλωματούχων ή πτυχιούχων ανωτάτων σχολών. 

Η επιτροπή αυτή μετά τον έλεγχο της μελέτης εισηγείται με αιτιολο¬ 
γημένη έκθεσή της προς τη Δ/νση Ελέγχου Ατμοσφαιρικής Ρύπανσης 
και Θορύβου του Υπουργείου Περιβάλλοντος, Χωροταξίας και Δημο¬ 
σίων Έργων την έγκριση ή μη της μελέτης αυτής, καθώς και την επι¬ 
βολή τυχόν πρόσθετων αναγκαίων μέτρων που δεν έχουν προβλεφθεί 
στη μελέτη. Η παραπάνω Δ/νση του ΥΠΕΧΩΔΕ, λαμβάνοντας υπόψη 
τη σχετική εισήγηση της Επιτροπής, αποφασίζει την έγκριση ή μη της 
μελέτης που υποβλήθηκε, καθώς και των τυχόν πρόσθετων μέτρων που 
προτείνονται με την παραπάνω εισήγηση και καθορίζει εύλογη προθε¬ 
σμία για την εφαρμογή του συνόλου των μέτρων που επιβάλλονται σύμ¬ 
φωνα με την προαναφερόμενη διαδικασία. 

Άρθρο 4 

Ο έλεγχος της εφαρμογής των κατά την διαδικασία του άρθρου 3 
επιβαλλόμενων μέτρων γίνεται σύμφωνα με τις διατάξεις του άρθρου 6 
παρ. 1, 2 και 3 του Ν. 1650/1986. 

Άρθρο 5 

Οι παραβάτες των διατάξεων της απόφασης αυτής υπόκεινται στις 
κυρώσεις των άρθρων 28, 29 και 30 του Ν. 1650/1986. 

Άρθρο 5 

Κάθε διάταξη που έρχεται σε αντίθεση με τα οριζόμενα στην παρούσα 
απόφαση ή ανάγεται σε θέματα που ρυθμίζονται από την απόφαση αυτή 
καταργείται. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως και ισχύει μόνο για την. ευρύτερη περιοχή 
της Αθήνας. 

Η παρούσα απόφαση να δημοσιευθεί στην Εφημερίδα της Κυβερνήσεως. 
Αθήνα, 2 Νοεμβρίου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΓΐΕΡ„ ΧΩΡΟΤ. & ΔΗΜ. ΕΡΓΩΝ ΒΙΟΜΗΧ., ΕΝΕΡΓ. & ΤΕΧ/ΓΙΑΣ 

ΕΥΑΓΓΕΛΟΣ ΚΟΥΛΟΥΜΠΗΣ Κ. ΠΑΠΑΝΑΓΙΩΤΟΥ 

Αριθ. 41101/9309 (11) 

Ανάθεση μίσθωσης Έργου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 15 του ν. 1735/87 «Προσλήψεις στον 
Δημόσιο Τομέα κ.λπ.» (ΦΕΚ 195/Α). 

2. Την ανάγκη ανάθεσης έργου που συνίσταται: 

' α) Στην έρευνα, σε συνεργασία με τη Δ/νση Απλοϋστευσης Διαδικα¬ 
σιών και Παραγωγικότητας καθώς και με τις αρμόδιες υπηρεσιακές 
μονάδες των ΔΕΚΟ του ΤΠΜΕ, των διαδικασιών που ισχύουν αναφο¬ 
ρικά με την εξυπηρέτηση των πολιτών και την σύνταξη μελέτης για την 
δημιουργία ενιαίου πλαισίου επικοινωνίας των πολιτών με τις υπηρεσίες 
του ΤΠΜΕ και των ΔΕΚΟ που εποπτεύονται από αυτό. 

β) Στην έρευνα, σε συνεργασία με τα Γραφεία Δημοσίων Σχέσεων του 
ΤΠΜΕ και των ΔΕΚΟ όλων των στοιχείων που μπορούν να αξιοποιη- 
θούν στα πλαίσια σύνταξης μελέτης για την αποτελεσματικότερη ενιαία 
ενημέρωση του κοινού για τις παρεχόμενες υπηρεσίες κάι το έργο του 
Τπουργείου και των Οργανισμών και Επιχειρήσεων που εποπτεύονται 
από αυτό. 

' γ) Στην σύνταξη μελέτης για την ενδεχόμενη έκδοση κοινού μηνιαίου 
ενημερωτικού δελτίου για τις μεταφορές και τις επικοινωνίες, αποφασί¬ 
ζουμε: 

Καθορίζουμε τον αριθμό των προσώπων σε ένα που μπορεί να του 
ανατεθεί το έργο που αναφέρεται στις περ. α,β,γ της παρ. 2 του σκεπτι¬ 
κού της απόφασης αυτής. 

Προσόντα για το έργο αυτό ορίζονται: Πολύχρονη εμπειρία σε θέματα 
επικοινωνίας, Δημοσιολογίας και Δημοσιογραφίας που να προκύπτει 
από εγγραφή σε επαγγελματική οργάνωση (δημοσιογραφίας). 

Το χρονικό διάστημα αυτής της ανάθεσης έργου ορίζεται σε 1 έτος. 

Καθορίζουμε το συνολικό ποσό αμοιβής για το πιο πάνω έργο στο 
ποσό των 1.800.000 δραχμών για την ολική περάτωση του έργου. 

Τόπος εκτέλεσης του έργου αυτού ορίζεται το ΐπουργείο Μεταφορών 
και Επικοινωνιών. 

Το έργο αυτό αφορά εργασίες, που δεν ανάγονται στον κύκλο καθη¬ 


κόντων των υπαλλήλων του ΤΠΜΕ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Νοεμβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. ΚΑΚΛΑΜΑΝΗΣ Γ. ΠΕΤΣΟΣ 

-♦- 

Αριθ. 36261/1496 ; , (12) 

Τροποποίηση της αριθ. 100286/70/31.12.69 απόφασης «περί καθο¬ 
ρισμού υπεραστικού λεωφορείου τύπου Ε’». 

Ο ΑΝΑΠΛ. ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. ΤοΝ. 4841/1930 και το από 22/29 Ιανουάριου 1931 Π.Δ/γμα 
«περί αυτοκινήτων οχημάτων κ.λπ.». 

2. Το Π.Δ/γμα 1161 /77 «περί μεγίστων ορίων διαστάσεων και βα¬ 
ρών των αυτοκινήτων οχημάτων κ.λπ.». 

3. Τις διατάξεις του άρθρου 3 του Ν.Δ. 102/73 «περί οργανώσεως 
των δια λεωφορείων αυτοκινήτων εκτελουμένων δημοσίων επιβατηγών 
συγκοινωνιών» και της αριθ. Τ594/29.6.88 απόφασης του Πρωθυ¬ 
πουργού «Καθορισμός αρμοδιοτήτων του Αναπληρωτή Τπουργού Με¬ 
ταφορών και Επικοινωνιών Κοσμά Σφυρίου», αποφασίζουμε: 

Το πρώτο εδάφιο της παραγράφου 25 της αριθ. 100286/70/ 
31.12.69 (ΦΕΚ 71/Β/70) απόφασης του Τπουργού Συγκοινωνιών 
αντικαθίσταται ως εξής: 

Δια την μεταφοράν των αποσκευών των επιβατών, δέον όπως το λε¬ 
ωφορείου είναι εφοδιασμένο δι’ ικανού αριθμού αποθηκών στα πλευρικά 
τμήματα κάτωθεν του ύψους του δαπέδου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Νοεμβρίου 1988 

Ο ΑΝΑΠΛ. ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





